પીએનબી કૌભાંડમાં દિન- પ્રતિદિન નવી નવી વાતો અને ખુલાસાએ થઈ રહ્યા છે. નીરવ મોદી અને મેહુલ ચોકસીએ કરેલા 12,500 કરોડના કૌભાંડ માટે અને આરોપીઓ વિદેશ ભાગી ગયા તે માટે હવે કોંગ્રેસ ભાજપને જવાબદાર ગણીને તેના પર પ્રહારો કરી રહી છે. કોંગ્રેસના પ્રવક્તા રણદીપ સુરજેવાલે એ મોદીની ભાજપ સરકારના વહીવટીતંત્ર પર હુમલો કરતાં કહ્યું હતું કે, હવે મોદીનો નવો નારો અસ્તિત્વમાં આવ્યો છે- ખાઈશ અને ખાવા દઈશ અને પેક કરીને લઈ પણ જવા દઈશ ….!